15/05/2012 | Administración LocalMunicipal
Carballo
Notificacion de inicio de procedementos sancionadores de trafico

De conformidade co disposto nos artigos 59.5 e 61 da Lei 30/1992, debido a que non foi posible a notificación persoal no último domicilio coñecido, fanse públicas as seguintes notificacións a través da publicación deste anuncio no Boletín Oficial da Provincia e no taboleiro de edictos dos concellos do domicilio de referencia das persoas obxecto de expediente sancionador. Notifícase a iniciación de expedientes sancionadores en materia de tráfico, no exercicio das atribucións conferidas polo artigo 71.4 do Real decreto lexislativo 339/1990. Os respectivos expedientes obran nas dependencias municipais situadas na Casa do Concello, praza do Concello, s/n, Carballo, 15100 A Coruña, onde se poderán presentar os documentos e se dirixirán os respectivos escritos e recursos. Identificación do condutor (artigo 9 bis LSV): salvo no suposto de que se trate dunha infracción ao devandito artigo, de non ser o interesado relacionado o condutor do vehículo denunciado no momento da comisión da infracción disporá dun prazo de quince días naturais para identificar verazmente o condutor responsable da infracción perante o órgano instrutor, indicando o número de boletín, a matrícula, o nome completo, número do permiso de conducir e o seu enderezo para os efectos de notificacións do condutor responsable, ou no seu caso, copia da autorización administrativa que o habilite para conducir en España. De ser unha empresa de aluguer de vehículos sen condutor, a copia do contrato de arrendamento. O incumprimento desta obriga é sancionable segundo os artigos 65.5 j) e 67.2 a) da LSV. Durante o prazo de 20 días naturais desde o seguinte á presente publicación poderá: a) Pagar con redución do 50% do importe da sanción (artigo 80 LSV): o importe da sanción reducirase nun 50% se se realiza o pagamento nos 20 días naturais seguintes á data desta notificación (NOVACAIXAGALICIA, conta número 2080.0171.67.0040000013). Isto implica acollerse ao procedemento abreviado do artigo 80 LSV e supón a renuncia a formular alegacións, a terminación do procedemento o día de pagamento e demais consecuencias previstas no dito artigo. Queda aberta a vía contencioso-administrativa no prazo de dous meses, a contar desde o día seguinte ao pagamento. Obtención da carta de pagamento nas oficinas tributarias da Deputación (localización na dirección electrónica www.dicoruna.es, apartado servizos tributarios, teléfono de contacto gratuíto 900132204). b) Formular alegacións e propor ou achegar probas (artigo 81 LSV). Indícase aos presuntos responsables que dispoñen dun prazo de vinte días naturais, a partir da notificación da denuncia, para presentar alegacións ou proposicións de proba. c) De non formular alegacións nin aboar o importe da multa a denuncia correctamente notificada xorde efectos de acto resolutorio nos supostos e coas consecuencias previstas polo artigo 81.5 LSV, é dicir, terase por concluido o expediente, sen necesidade de ditar resolución expresa. Presentación de documentos, escritos e recursos: de acordo co sinalado no art.38.4 da Lei 30/1992, a representación, no seu caso, deberá acreditarse por calquera medio válido en dereito. Prescrición e caducidade do expediente: artigo 92 LSV. Perda de puntos: cando a sanción sexa firme, consultar en www.dgt.es.Abreviaturas: • LRXPAC: Lei 30/1992, do 26 de novembro, de réxime xurídico das administracións públicas e o procedemento administrativo común. • LSV: Real decreto lexislativo 339/1990, do 2 de marzo, que aproba o texto articulado da Lei sobre tráfico, circulación de vehículos a motor e seguridade viaria. • CIR: Real decreto 1428/2003, do 21 de novembro, que aproba o Regulamento xeral de circulación. • OMT: Ordenanza municipal de trafico. Carballo, 07 de maio de 2012. O alcalde Evencio Ferrero Rodríguez